cyanic-selkie/wikianc huggingface dataset:
আব্দুল ওয়াহেদ বাঙ্গালী
শিক্ষাজীবন
পিতার কাছে তিনি প্রাথমিক শিক্ষার পাঠ সমাপ্ত করেন। তারপর ভর্তি হন স্থানীয় সারোয়াতলী উচ্চ বিদ্যালয়ে। ঐ সময় উর্দু ও আরবি ছিল ঐচ্ছিক বিষয়। তিনি এখানে অষ্টম শ্রেণি পর্যন্ত লেখাপড়া করেছেন। অষ্টম শ্রেণীতে পড়ার সময় একটি উর্দু কিতাবে তিনি কুরআন, হাদিস ও আরবি শিক্ষার গুরুত্ব বুঝতে পারেন। তারপর তিনি প্রচলিত ইংরেজি শিক্ষায় আর শিক্ষিত না হয়ে আরবি শিক্ষা গ্রহণের আগ্রহ প্রকাশ করেন। এতে পরিচিত লোকজন তাকে উপহাস ও ঠাট্টা-বিদ্রুপ করতে লাগলো। বাধ্য হয়ে তিনি গ্রাম ছেড়ে কলকাতায় পিতার এক বন্ধুর বাড়িতে চলে যান এবং তাকে আরবি শিক্ষার অভিলাষ প্রকাশ করেন। ওই ব্যক্তি তার পিতার কাছে ছেলের অবস্থা ও অভিলাষ জানিয়ে একটি পত্র লিখেন। পত্র পাওয়ার পর তার পিতা তাকে নিয়ে আসেন এবং চট্টগ্রামের মোহসেনিয়া মাদ্রাসায় ভর্তি করে দেন। মুন্সেফের ছেলের আরবি পড়া নিয়ে প্রতিবেশিরা নানারকম কথা বলতো। ফলে বাধ্য হয়ে তিনি সকলের অজান্তে ভারতের দারুল উলুম দেওবন্দ চলে যান। দেওবন্দে তিনি ধর্মশিক্ষায় এমনভাবে আত্মনিয়োগ করলেন যে বাড়ি হতে আসা কোনো চিঠির প্রত্যুত্তর দিতেন না। দীর্ঘ ১৪ বছর তিনি দেওবন্দে অধ্যয়ন করে ১৮৭৩ সালে দাওরায়ে হাদিস (মাস্টার্স) সমাপ্ত করেন।
তাসাউফ
বাংলাদেশে দারুল উলুম দেওবন্দের প্রতিষ্ঠাতা মুহাম্মদ কাসেম নানুতুবির ছাত্র ছিল দুই জন। একই গ্রামের ওবায়দুল হাকিম ও আব্দুল ওয়াহেদ। তারা দেওবন্দ মাদ্রাসা প্রতিষ্ঠার বছর পর ভর্তি হয়েছিলেন। প্রাতিষ্ঠানিক শিক্ষা সমাপ্তির পর তারা নানুতুবির কাছে আধ্যাত্বিক দীক্ষা নেওয়ার আগ্রহ প্রকাশ করেন। নানুতুবি তাদের আধ্যাত্বিক দীক্ষা তার কাছে না নিয়ে অন্য কারো হাতে নিতে বলেন। উভয়ই নানুতুবিকে একজন সাধকের সন্ধান দিতে আবেদন করেন। তখন নানুতুবি তৎকালীন প্রসিদ্ধ আধ্যাত্বিক ব্যক্তিত্ব ফজলুর রহমান গঞ্জে মুরাদাবাদীর সাথে তাদের আধ্যাত্বিক সম্পর্ক করে দেন। দুই বছর পর উভয়ই তার কাছ থেকে খেলাফত লাভ করেন। এসময় পিতা বেঁচে নেই মর্মে মায়ের একটি চিঠি তার হস্তগত হয়। চিঠিতে বাড়িতে ফেরার জন্য তার মা জোর তাগিদ জানায়। চিঠি পেয়ে দীর্ঘ ১৬ বছর পর তিনি বাড়িতে চলে আসেন।
বিবাহ
আবার বিদেশ চলে যেতে পারে এই আশঙ্কায় তার মা বিবাহের ব্যবস্থা করেন। তিনি রাউজান থানার অন্তর্গত কদলপুর গ্রামের এক সম্ভ্রান্ত বংশীয় মেয়ের সাথে বিবাহ বন্ধনে আবদ্ধ হন। এ সংসারে তার এক কন্যা শাকেরা খাতুন ও দুই ছেলে: সোলায়মান ও আইয়ুব জন্মগ্রহণ করেন। তার স্ত্রী ধর্মানুরাগী ছিলেন না। বারবার তাগিদের পরও ধর্মানুরাগী না হওয়ায় তিনি সম্পর্কচ্ছেদের সিদ্ধান্ত নেন এবং স্ত্রী সহকারে শ্বশুরালয়ে গমনপূর্বক সম্পর্কচ্ছেদ করেন। এরপর তিনি শ্বশুরালয় হতে বাড়িতে না গিয়ে ফটিকছড়ি থানার বাবুনগর নিবাসী তার ঘনিষ্ঠ বন্ধু সুফি আজিজুর রহমানের বাড়িতে চলে যান। সেখানে উভয়ই ধর্মীয় শিক্ষাদানে রত হন। সুফির প্রচেষ্টায় নাজিরহাটের এক কন্যার সাথে তিনি দ্বিতীয়বারের মতো বিবাহবন্ধনে আবদ্ধ হন। তারপর তিনি বাবুনগর গ্রামের ধুরং খালের পশ্চিম পার্শ্বে এক ব্যক্তি হতে ইজারা হিসেবে কিছু জমি নিয়ে অস্থায়ীভাবে বসবাস শুরু করেন। হাটহাজারী মাদ্রাসা প্রতিষ্ঠিত হলে তিনি তাজবিদের শিক্ষক নিযুক্ত হন এবং তার পাশে সপরিবারে বসবাস শুরু করেন। এ সংসারে তার একটি মেয়ে জন্ম লাভ করেছিল।
<!--==সংস্কার== দারুল উলুম দেওবন্দ থেকে প্রত্যাবর্তন করে তিনি বিভিন্ন এলাকায় ইসলাম প্রচার শুরু করেন এবং প্রচলিত কুসংস্কারের বিরুদ্ধে সোচ্চার হন। স্থানীয় লোকদের মুষ্টিমেয় তার কথায় কর্ণপাত করে। এমতাবস্থায় মনক্ষুণ্ন হয়ে তিনি চট্টগ্রাম শহরে চলে আসেন এবং টুপি-রুমাল ইত্যাদির ব্যবসা শুরু করেন। তৎকালীন চট্টগ্রাম শহরের পৌরসভা অফিসের উত্তর পার্শ্বে তার দোকান এবং পাশে একটি মসজিদ ছিল। তিনি এই মসজিদেই নামাজ আদায় করতেন। এই মসজিদে আরও নামাজ পড়তেন তৎকালীন মোহসেনিয়া মাদ্রাসার শিক্ষক মাওলানা আব্দুল জাব্বার ও বাংলা সাহিত্যের পণ্ডিত আবদুছ ছমদ। তারা উভয়ই আব্দুল ওয়াহেদের ভক্তে পরিণত হন। তখন আবদুছ ছমদের মনে ধর্মীয় শিক্ষার প্রতি প্রবল আগ্রহ জন্মে। তাই তিনি আব্দুল ওয়াহেদকে একজন ধর্মীয় গৃহশিক্ষক ঠিক করে দেওয়ার অনুরোধ করেন। মোহসেনিয়া মাদ্রাসার সুপারিন্টেন্ডেন্টের সাথে পরামর্শ করে মাদ্রাসার ছাত্র সুফি আজিজুর রহমানকে গৃহশিক্ষক হিসেবে ঠিক করা হয়। শিক্ষকতাকালে সুফি আজিজুর রহমান আব্দুল ওয়াহেদের ভক্তে পরিণত হন। এভাবে দেড় বছর পড়ানোর পর সুফি আজিজুর রহমান বাড়ি চলে গেলে আবদুছ ছমদের জন্য আরেকজন গৃহশিক্ষক ঠিক করা হয় একই মাদ্রাসার ছাত্র আব্দুল হামিদকে। আব্দুল হামিদ তাকে পূর্ণ ধর্মীয় শিক্ষায় শিক্ষিত করে তুলেন। এভাবে আব্দুল ওয়াহেদের সাথে সুফি আজিজুর রহমান, মাওলানা আব্দুল হামিদ, আব্দুল জাব্বার, আবদুছ ছমদ পণ্ডিত এবং মসজিদের ইমাম মাওলানা মুহাম্মদ হুসাইনের দৃঢ় সম্পর্ক গড়ে উঠে। আব্দুল ওয়াহেদ ইসলামি গ্রন্থসমূহ থেকে অকাট্য দলিল দিয়ে মাজার, চাহারম, চল্লিশা, বৎসরি, ছয়মাসি, নয়মাসি, যেয়ারত, ফাতেহা করে অর্থ আয়, ঔরশ, মিলাদ, কিয়াম ইত্যাদি কুসংস্কার প্রমাণ করেন। তারা সবাই আসরের নামাজের পর মসজিদে বসে হাদিস আলোচনা করতেন।
হাটহাজারীতে কুরআন শিক্ষার প্রথম প্রতিষ্ঠান
একদিন আবদুছ ছমদ পণ্ডিত তার অপর সাথীদের বললেন, “আপনারা দেশের প্রচলিত কুসংস্কারের বিরুদ্ধে যে অভিযান চালাতে স্থির করেছেন তা কোন মাদ্রাসা বা শিক্ষা প্রতিষ্ঠানের মাধ্যমেই সুষ্ঠু, সুদৃঢ় এবং সহজ হবে। আপনাদের দোকানে বসে প্রচার করলে বিশেষ ফলপ্রসূ হবে না। আমার দুই ছেলে পড়ার উপযুক্ত হয়েছে। আমার বাড়ির সম্মুখে মাদ্রাসার জন্য আমি একটি ঘর তৈরি করে দেব। আপনারা প্রথমে ঐ ঘরে আমার ছেলেদেরকে নিয়ে পড়াশুনা আরম্ভ করে দিন। আমি আশা করি ক্রমশঃ ছাত্র বৃদ্ধি পাবে এবং মাদ্রাসার মাধ্যমে এ ধর্মীয় মতবাদ ও সত্যের প্রচার অতি সহজ হবে”। কথামতো আবদুছ ছমদ একটি ঘর নির্মাণ করলেন এবং তাতে ছেলেদের নিয়ে পড়াশোনা আরম্ভ করে দেন। আব্দুল ওয়াহেদ ও আব্দুল হামিদ এখানে জায়গীর থেকে শিক্ষকতা করতেন। এভাবে সুশৃঙ্খল একটি শিক্ষা প্রতিষ্ঠান চলতে লাগল এবং দিন দিন ছাত্রসংখ্যাও বাড়তে লাগল। উভয়ই মাওলানা মাঝেমধ্যে এখান থেকে ওয়াজ-নসীহত, তর্ক-বিতর্কে যেতেন।
কুরআন শিক্ষার দ্বিতীয় প্রতিষ্ঠান
এমতাবস্থায় আব্দুল ওয়াহেদ নিজ গ্রামের দিকে মনোনিবেশ করেন। তিনি দেখলেন তার এলাকায় ধর্মের আবরণে শিরক বিদআত নিত্যনৈমিত্তিক ব্যাপার। তিনি মাওলানা আব্দুল হামিদের সাথে পরামর্শ করে তাকে সাথে নিয়ে নিজ গ্রামে গমন করেন এবং আবদুছ ছমদের বাড়ির মাদ্রাসা থেকে কিছু ছাত্র নিয়ে যান। উভয়ের প্রচেষ্টায় সেখানে একটি মাদ্রাসা ঘর নির্মিত হয়। স্থানীয় কিছু ছাত্র সহকারে মাদ্রাসাটির যাত্রা শুরু হয়। শিক্ষাদানের পাশাপাশি তারা ধর্মপ্রচারও অব্যাহত রাখেন। এভাবে ৭ বছর সংগ্রামের পর এলাকার প্রায় লোক সহিহ তরিকার অনুগামী হয়ে যায়, যাতে অনেক প্রাচীন আলেমও ছিল।
প্রথম তর্কসভা
আবদুল ওয়াহেদ তার ঘনিষ্ঠ শিষ্য মাওলানা আব্দুল হামিদকে নিয়ে সর্বপ্রথম খন্দকিয়া মাদ্রাসা প্রতিষ্ঠার পর বিভিন্ন জায়গায় প্রচলিত শিরক-বিদআতের উপর কুঠারাঘাত করতে থাকেন। সেসময় খন্দকিয়ার সাব-রেজিস্ট্রার আব্দুল আযীয একজন ক্ষমতাশালী লোক ছিলেন। তিনি প্রায়শই বলতেন দেশে নতুন নতুন মাওলানা বের হয়ে দেশকে একেবারে গোমরাহ করে ফেলছে। এই নতুন মৌলভীদের দেশ থেকে তাড়ানোর জন্য তিনি হিন্দুস্তান থেকে এক বড় আলেম দাওয়াত করে আনলেন এবং খন্দকিয়া মাদ্রাসার প্রাঙ্গণে তর্কসভার আয়োজন করা হয়। নতুন ধরনের তর্কসভার আয়োজনে দূর-দূরান্ত থেকে বহুসংখ্যক লোকের সমাবেশ হল। হিন্দুস্তানি মৌলভি আরবিতে কিছুক্ষণ বক্তব্য পেশ করার পর আব্দুল হামিদ তা আরবিতে খণ্ডাতে লাগলেন। কিছুক্ষণ আরবি বলার পর হিন্দুস্তানি মৌলভি উর্দুতে বক্তব্য শুরু করলেন, আব্দুল হামিদ আরবিতেই অনর্গল বক্তব্য চালিয়ে যান। হিন্দুস্তানি মৌলভি প্রতিপক্ষের দক্ষতা ও কিতাবের স্তূপ দেখে খুবই আতঙ্কিত ও ভীত অবস্থায় মাদ্রাসার বেড়ার কোণা ফাঁক করে দৌড়ে পালিয়ে যায়। এতে উপস্থিত জনতা খুবই মুগ্ধ হলেন। এ তর্কসভার পর তাদের সুনাম ছড়িয়ে পড়ে এবং অনেক প্রভাবশালী লোক তাদের কাজে সহযোগিতা করতে লাগলেন।
দ্বিতীয় তর্কসভা
আব্দুল ওয়াহেদের ২য় তর্কসভা অনুষ্ঠিত হয় জিরি মাদ্রাসার প্রতিষ্ঠাতা শাহ আহমদ হাসানের বাড়িতে। আহমদ হাসানের মামা রফিকউল্লাহ স্থানীয় মসজিদের ইমাম ও তার ভাগ্নেদের পড়াতেন। তিনি ইতিপূর্বে শিরক-বিদআতে ডুবে থাকলেও আব্দুল ওয়াহেদের দাওয়াতে পরিবর্তন হয়ে যান। তিনি আহমদ হাসানের বাবাকে প্রচলিত শিরক-বিদআত সম্পর্কে অবহিত করেন। আহমদ হাসানের বাবা তার প্রমাণ চাইলে তিনি স্থানীয় মাওলানা তকিয়তুল্লাহ ও মাওলানা নূর আহমদের সামনে প্রমাণ পেশ করেন। উভয় মাওলানা চুপ করে থাকলে আহমদ হাসানের পিতা লজ্জিত বোধ করে তার পীরকে নিয়ে একটি তর্কসভার আয়োজন করেন। তর্কসভার আয়োজন চারদিকে ঢোল পিটিয়ে প্রচার করা হয়। যথারীতি রাত্রিতে এই তর্কসভা শুরু হয়। তর্কসভার এক পক্ষে ছিল আহমদ হাসানের পিতার পীর ও আবদুস সোবহান রাহাত আলী উচ্চ বিদ্যালয়ের প্রতিষ্ঠাতা আবদুস সোবহান সহ তাদের সাঙ্গপাঙ্গরা। অপরপক্ষে ছিলেন আব্দুল ওয়াহেদ, আব্দুল হামিদ ও সুফি আজিজুর রহমান। তারা বিপুল পরিমাণ কিতাবাদি সঙ্গে নিয়ে এসে পৌঁছলেন। পীর ও আবদুস সোবহান কোন দলিলাদি দেখাতে পারে নি৷ এক পর্যায়ে পীর রাগান্বিত হয়ে স্থান ত্যাগ করে। এ ঘটনার পর তাদের সুখ্যাতি ছড়িয়ে পড়ে। এরই মধ্যে আব্দুল ওয়াহেদের নানা কারামত প্রকাশিত হওয়ায় অনেকে তার ভক্ত হয়ে যান।
তৃতীয় তর্কসভা
ব্রহ্মোত্তর গ্রামের একজন পীর ছিলেন মাওলানা আকরাম আলী। তিনি মানুষকে ইসলামের নামে শিরক ও বিদআত পালনে বিরত থাকতে বলতেন। এতে তার বিরোধী কিছু লোক তৎকালীন আন্দরকিল্লা শাহী জামে মসজিদের ইমাম মহিউদ্দিন বোখারীর সামনে তাকে প্রমাণ পেশ করতে বলেন। তিনিও এতে সম্মতি প্রকাশ করেন। কিন্তু তর্কসভা নিয়ে তার অভিজ্ঞতা ছিল না। এজন্য স্থানীয়দের পরামর্শে আব্দুল ওয়াহেদ ও আব্দুল হামিদকে দাওয়াত করা হয়। এ বিতর্ক অনুষ্ঠিত হয় রাঙ্গুনিয়া থানার মুরাদনগরের প্রসিদ্ধ হাজী বাড়ির সামনের বৃহত্তম ময়দানে যাতে তৎকালীন প্রায় ৪০ হাজার মানুষ সমবেত হয়। মহিউদ্দিন বোখারী প্রমাণ ছাড়া কিছু বক্তব্য দেন। প্রতিপক্ষে মাওলানা আব্দুল হামিদ প্রসিদ্ধ কিতাব থেকে দলিল পেশ করে তার বক্তব্য খণ্ডানো শুরু করেন। বোখারী দলিল দিতে না পেরে ওহাবিদের সাথে তর্ক করবে না বলে রাগান্বিত হয়ে স্থান ত্যাগ করেন। কিন্তু বিশাল জনসভার শ্রোতাবৃন্দ প্রকৃত বিষয়টি বুঝতে পারে এবং রাঙ্গুনিয়া-হাটহাজারীর প্রায় লোকজন এই সঠিক মতাদর্শ অনুযায়ী চলতে আরম্ভ করলেন। এ তর্কসভা ফার্সি ভাষায় একটি পুস্তকারে প্রকাশিত হয় যার নাম, “বালাগুল মুবিন ফী ইবতালে মহিউদ্দিন”।
চতুর্থ তর্কসভা
দারুল উলুম দেওবন্দ থেকে লেখাপড়া শেষ করে আব্দুল ওয়াহেদ তার পৈতৃক বাড়ি চন্দনাইশে জমিদারি তত্ত্বাবধানে যান। উক্ত অঞ্চলের অনেক বিদআতিদের সাথে তার কথা কাটাকাটি হয়। তার বিপক্ষের লোকেরা দলিলাদি পেশ করতে না পেরে তার নামে বিভিন্ন কুৎসা রটনা ও ঠাট্টা-বিদ্রুপ শুরু করে। তারপরে স্থানীয় প্রসিদ্ধ আলেম মাওলানা রাগেবুল্লাহকে বিচারক নিযুক্ত করে একটি তর্কসভার আয়োজন করা হয়। একদিকে পাঁচ-ছয়শত বিদআতি মৌলভি এবং অপর পক্ষে আব্দুল ওয়াহেদ একা। আব্দুল ওয়াহেদ ঘণ্টাব্যাপী বক্তব্যে প্রচলিত কুসংস্কার নিয়ে কথা বলেন এবং দলিলাদি পেশ করেন। বিপক্ষের মৌলভিরা তার কোনো বক্তব্য খণ্ডন করতে পারেনি। এই অবস্থার পরিপ্রেক্ষিতে বিচারক মাওলানা রাগেবুল্লাহ সভাস্থল ত্যাগ করেন এবং চরতি খালের ওপর উঠে নিজের রায় ঘোষণা করবেন বলে জানান। কথামতো তিনি অপর তীরে পৌঁছে সকলের উপস্থিতিতে ঘোষণা করলেন, “আব্দুল ওয়াহেদের মতাদর্শই সুন্নত মোতাবেক”।
পঞ্চম তর্কসভা
এ তর্কসভাটি অনুষ্ঠিত হয়েছিল তার জন্মভূমি খরণদ্বীপে। তিনি যখন প্রচলিত শিরক-বিদআতের বিরুদ্ধে সংগ্রাম শুরু করলেন তখন গ্রামের গণ্যমান্য ব্যক্তিবর্গ তাদের প্রসিদ্ধ পীর আনসারুল্লাহর সামনে আব্দুল ওয়াহেদকে প্রমাণাদি পেশ করার দাবি জানায়। তখন আব্দুল ওয়াহেদ তাতে সম্মত হয়ে এক থেকে দেড় হাজার গণ্যমান্য ব্যক্তিবর্গ নিয়ে ওই পীরের কাছে চলে যান। পীর আব্দুল ওয়াহেদের অকাট্য প্রমাণ শ্রবণ করতঃ আফসোস ও আবেগের সাথে অশ্রু ফেলতে লাগলেন। উপস্থিত শ্রোতাদেরকে তিনি আব্দুল ওয়াহেদ সত্য বলে ঘোষণা দেন এবং প্রচলিত প্রথার বিরোধিতা করতে গিয়ে নির্যাতনের একটি মর্মান্তিক ঘটনার বিবরণ দেন। -->
মৃত্যু
তিনি ১৯০৫ সালে মৃত্যুবরণ করেন। মৃত্যুকালে তার বয়স হয়েছিল ৫৫ বছর। হাবিবুল্লাহ কুরাইশির ইমামতিতে তার জানাজার নামাজ অনুষ্ঠিত হয় এবং পৈত্রিক কবরস্থান খরণদ্বীপ মুন্সিপাড়ায় তাকে দাফন করা হয়।
তার কবরের পূর্ব পার্শ্বে একটি মাদ্রাসা প্রতিষ্ঠিত হয়েছে, যার নাম ওয়াহেদিয়া মাদ্রাসা। তার জীবনীকারকদের মধ্যে মাওলানা জাফর সাদেক অন্যতম।
সেলাই মেশিন
থাম্ব| একটি আধুনিক সেলাই মেশিনের রেখাচিত্র সেলাই মেশিন হল একটি মেশিন যা কাপড় এবং উপকরণগুলিকে সুতো দিয়ে সেলাই করতে ব্যবহৃত হয়। সেলাই মেশিন প্রথম শিল্প বিপ্লবের সময় উদ্ভাবিত হয়েছিল যাতে পোশাক কোম্পানিগুলিতে হাতে সেলাইয়ের কাজের পরিমাণ হ্রাস পায়। প্রথম সেলাই মেশিন আবিষ্কারের পর থেকে, সাধারণত ১৭৯০ সালে ইংরেজ থমাস সেন্টের কাজ বলে মনে করা হয়, সেলাই মেশিন পোশাক শিল্পের দক্ষতা এবং উত্পাদনশীলতাকে ব্যাপকভাবে উন্নত করেছে।
সারবাখ পর্বত
সারবাখ পর্বত কানাডার আলবার্টা প্রদেশে র ব্যানফ জাতীয় উদ্যানে অবস্থিত মিস্টায়া ও হাউসে নদী র মধ্যবর্তি একটি পর্বত। ভৌগোলিকভাবে পর্বতটি কানাডিয় রকিজের অংশ। ১৮৯৭ সালে পর্বতটিতে প্রথম আরোহণ করা হয়। সাসক্যাচুয়ান ক্রসিং-এর কাছে আইসফিল্ডস পার্কওয়ে ও ডেভিড থম্পসন মহাসড়কের মিলনস্থলে অবস্থিত।
ইতিহাস
সারবাখ পর্বতের নাম সুইজারল্যান্ডের পর্বতারোহী ও পথ প্রদর্শক পিটার সারবাখের নামে রাখা হয়, যিনি ১৮৯৭ সালে জন নরম্যান কলি এবং জি পি বেকারকে নিয়ে সর্বপ্রথম এই পর্বতে আরোহণ করেছিলেন।
ভূতত্ত্ব
ব্যানফ জাতীয় উদ্যানের অন্যান্য পর্বতের মত সারবাখ পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কউফম্যান চূড়া র সাথে সারবাখ পর্বতের দক্ষিণ-পূর্বে সার্কে একটি হিমবাহ আছে।
জলবায়ু
কোপেনের জলবায়ু শ্রেনীবিভাগ অনুযায়ী সারবাখ পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। সারবাখ পর্বতে বারিপাতে সৃষ্ঠ পানি বৃহৎ উত্তর সাসক্যাচুয়ান নদী'র দুই শাখা নদী মিস্টায়া ও হাউসে নদী র মাধ্যমে নিষ্কাশিত হয়।
ডেবোরা হেরল্ড
ডেবোরা হেরল্ড (জন্ম: ১৮ই ফেব্রুয়ারি, ১৯৯৫ আবের্দিন, আন্দামান ও নিকোবর দ্বীপপুঞ্জ) একজন ভারতীয় সাইক্লিস্ট.
প্রাথমিক জীবন এবং শিক্ষা
হেরল্ড জাতিগতভাবে একজন নিকোবরি। তিনি বড় হয়েছেন, কার নিকোবর অঞ্চলে, যেখানে তার বাবা একজন বায়ুসেনা অফিসার হিসেবে নিযুক্ত ছিলেন।২০০৪-য়ে সুনামি র সময়েতিনি কার নিকোবর দ্বীপে তার গ্রামে প্রায় এক সপ্তাহ একটি গাছে আটকে ছিলেন এবং শুধুমাত্র গাছের পাতা এবং বাকল খেয়ে বেচে ছিলেন। পরে তিনি আন্দামানের স্পোর্টস অথরিটি অফ ইন্ডিয়া (SAI) সেন্টারে যুক্ত হন এবং রঞ্জিত কুমারের অধীনে প্রশিক্ষণ শুরু করেন। ২০১১ সাল থেকে তিনি নতুন দিল্লি তে বসবাস করেন এবং ভেলোড্রোমে ইন্দিরা গান্ধী ক্রীড়া কমপ্লেক্সে প্রশিক্ষণ নেন।তার প্রথম প্রশিক্ষক ছিলেন আর কে শর্মা। ২০১৭ সালে তিনি ভি কে সিং-এর অধীনে প্রশিক্ষণ নেওয়া শুরু করেন।
কর্মজীবন
২০১৪ সালে হেরল্ড হেরাল্ড ট্র্যাক এশিয়া কাপে ৫০০ মিটার টাইম ট্রায়াল এবং দলগত স্প্রিন্ট বিভাগে দুটি দুটি স্বর্ণ পদক জয় করেন।২০১৫ সালের অক্টোবরে, তিনি তাইওয়ান কাপ ট্র্যাক আন্তর্জাতিক ক্লাসিকে পাঁচটি পদক এবং তারপর ট্র্যাক ইন্ডিয়া কাপে তিনটি পদক জয় করেন। তিনি প্রথম ভারতীয় সাইক্লিস্ট যিনি ইউসিআই র্যানকিং-য়ের যেকোন বিভাগে প্রথম ৫-এ স্থান পান; ৫০০মিটার টাইম ট্রায়াল চতুর্থ স্থানে থেকে. । ২০১৭ সালে হাটুতে আঘাত লাগার ফলে দীর্ঘদিন ট্র্যাকের বাইরে থাকতে হয় তাকে।
তরালী শর্মা
তরালী শর্মা (Tarali Sarma; তৰালী শর্মা) ভারতের অসম রাজ্যের একজন কণ্ঠশিল্পী ও সঙ্গীত পরিচালিকা। তিনি শাস্ত্রীয় সঙ্গীত ও লোকসঙ্গীতের চর্চা করেন। তরালী শর্মা মঞ্জু বরার আকাশী তরার কথারে নামক অসমীয়া চলচ্চিত্রের কিমতে ভকতি করিব গীত গেয়ে ২০০৩ সনে শ্রেষ্ঠ মহিলা নেপথ্য গায়িকার রাষ্ট্রীয় পুরস্কার লাভ করেছিলেন।
ব্যক্তিগত জীবন
১৯৭৫ সালের ৪ আগস্ট তারিখে তরালী শর্মার জন্ম হয়েছিল। পিতার নাম প্রভাত শর্মা। তরালী শর্মার পিতা প্রভাত শর্মা একজন বিখ্যাত লোক সংস্কৃতির শিল্পী, বাঁশিবাদক ও সঙ্গীত পরিচালক ছিলেন। তরালী শর্মা বাল্যকাল থেকেই সঙ্গীতময় পরিবেশে লালন পালন হয়েছিলেন। তরালীর কাকা বশিষ্ট দেব শর্মা বরপেটা সত্রের সত্রাধিকার ছিলেন। নিজের প্রেরনার উৎস হিসেবে তরালী শর্মা নিজের পিতা ও কাকাকে বিবেচনা করেন। ১২ বৎসর বয়সে তিনি আকাশবানী গুয়াহাটি কেন্দ্রে প্রথমবার সঙ্গীত পরিবেশন করেছিলেন। এখান থেকেই তিনি সঙ্গীত জগতে প্রবেশ করেন। ২০০৬ সালের ১ ডিসেম্বরে তিনি জিন্টু শর্মাকে বিবাহ করেন।
শিল্পী জীবন
তরালী শর্মা বহুসংখ্যক এলবাম, ছায়াছবি ও ধারাবাহিক নাটকে কন্ঠদান করেছেন। তিনি কন্ঠদান করা প্রথম এলবামের নাম অভিমান। তিনি আকাশবানী গুয়াহাটি কেন্দ্রের নিয়মিত শিল্পী ও ভ্রাম্যমাণ থিয়েটারের প্রথম মহিলা সঙ্গীত পরিচালক।  ২০০৭ তিনি উয়ান্ড সংস নামক একটি প্রতিষ্ঠান স্থাপন করেছিলেন। এই প্রতিষ্ঠানের প্রথম সম্পাদনা করা এলবামটির নাম ছিল পিস অফ লাইফ।
সংগীতপঞ্জী
সঙ্গীত পরিচালনা এলবাম, সঙ্গীত পরিচালনা ও কন্ঠদান পুরস্কার
পরশুরাম (শহর)
পরশুরাম বাংলাদেশের চট্টগ্রাম বিভাগের অন্তর্গত ফেনী জেলায় অবস্থিত একটি শহর। এই শহরটি পরশুরাম উপজেলার প্রশাসনিক কেন্দ্র এবং প্রধান শহর। বিভাগীয় শহর চট্টগ্রাম থেকে ১২০.১ কি.মি. এবং জেলা শহর ফেনী থেকে ২৫.১ কি.মি. দূরত্বে পরশুরাম শহর অবস্থিত ।
নামকরণ
ইতিহাস পর্যালোচনা করলে জানা যায় পরশুরাম খন্ডল নামে এক বৃহৎ অঞ্চলের ছোট্ট একটি স্থান ছিল। খন্ডল বিভিন্ন সময়ে ত্রিপুরা, বাংলা সালতানাত, মুঘল সাম্রাজ্য ইত্যাদির অধীনে ছিল। সময়ের বিবর্তনে খন্ডলের রাজনৈতিক কর্তৃত্ব বহুবার হাত বদল হলেও এর নাম অপরিবর্তিতই থাকে। এ অঞ্চলের স্বাধীন দেশপ্রেমিক বীর রাজা শমশের গাজীর সময়েও (১৭৪৮-১৭৬০) খন্ডল পরগণা হিসেবেই ইতিহাসে তথ্য মিললেও তার আমলেই এ ছোট জায়গাটির নাম মূলত পরশুরাম বাজার হিসেবে প্রথম উল্লেখ পাওয়া যায়। মূলত পরশুরাম বাজার নামক একটি বাজারকে কেন্দ্র করেই ধীরে ধীরে ক্রমাগত উন্নয়ন ও আধুনিকীকরণের মাধ্যমে এ শহরের উৎপত্তি। পরশুরামের নামকরণ নিয়ে প্রচুর মতানৈক্য থাকলেও সম্প্রতি বহু পুরনো দলিলাদি প্রাপ্তির মাধ্যমে এ মতানৈক্যের অবসান ঘটেছে। যেমন পরশুরাম নামে এ অঞ্চলে দুজন ব্যক্তি ছিলেন। পরশুরাম উপজেলার দক্ষিণ কোলাপাড়া গ্রামে পরশুরাম সাহা নামে জনৈক ধনাঢ্য ব্যক্তি ছিলেন। অনেকের মতে, তার নামেই পরশুরাম বাজারের নামকরণ করা হয়। কিন্তু পরশুরাম বাজারের পত্তন ও নামকরণ হয়েছে অষ্টাদশ শতকের শেষে এবং এই সময়ে কোলাপাড়ায় পরশুরাম সাহা নামে কোন ব্যক্তি ছিলেন বলে জানা যায়নি। পরশুরাম বাজারের নামকরণের পেছনে প্রাপ্ত একমাত্র প্রমাণিত মতটি হল, উপজেলার বাউর পাথর নামক গ্রামে পরশুরাম চৌধুরী নামে এক বিত্তবান ব্যক্তি ছিলেন। তিনি বীর রাজা শমসের গাজীর সমসাময়িক ছিলেন। তার বর্তমান বংশধরদের মতে তিনি ছিলেন তান্ত্রিক। তার নামেই পরশুরাম বাজারের নামকরণ হয়। ত্রিপুরা রাজা কর্তৃক পরশুরাম চৌধুরীকে জমি বন্দোবস্ত প্রদানের দলিল উদ্ধার হয়েছে।
ভূগোল
পরশুরাম ফেনী জেলা শহর থেকে প্রায় ২৫ কি.মি. উত্তরে ৩২.২২ হতে ৯১.৪৪ উত্তর অক্ষাংশে এবং ২৩.৩৬ হতে ৯১.৭৩ পূর্ব দ্রাঘিমাংশে অবস্থিত।
সমুদ্রগড় রেলওয়ে স্টেশন
সমুদ্রগড় রেলওয়ে স্টেশন হল পূর্ব রেল জোনের ব্যান্ডেল কাটোয়া রেলপথের একটি রেলওয়ে স্টেশন। ভারতের পশ্চিমবঙ্গ রাজ্যের পূর্ব বর্ধমান জেলার অন্তর্গত স্টেশনটি সমুদ্রগড় এবং পার্শ্ববর্তী এলাকায় রেল পরিষেবা প্রদান করে। যাত্রী ট্রেন (প্যাসেঞ্জার) ট্রেনগুলি রেলওয়ে স্টেশনের উপর দিয়ে যায়।
ইতিহাস
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। হুগলি - কাটোয়া শাখা রেলপথ ১৯১৩ সালে হাওড়া শাখার একটি সম্প্রসারিত অংশ হিসেবে প্রতিষ্ঠিত হয়েছিল। ১৯৯৪ - ৯৬ সালের মধ্যে এই শাখাটি বৈদ্যুতিক ট্রেন চলার উপযুক্ত করা হয়। এই স্টেশনটি পরে যাত্রীদের সুবিধার জন্য করা হয়।
অবস্থান
সমুদ্রগড় রেলওয়ে স্টেশন পশ্চিমবঙ্গের পূর্ব বর্ধমান জেলায় অবস্থিত। হাওড়া-ব্যান্ডেল-নবদ্বীপ ধাম- কাটোয়া-নিউ জলপাইগুড়ি মধ্য দিয়ে রেলপথটি অগ্রসর হয়েছে। স্টেশন শিয়ালদহ রেলওয়ে স্টেশন থেকে ১০৫ কিলোমিটার ও হাওড়া থেকে ৯৭ কিমি দুরে অবস্থিত এবং ব্যান্ডেল থেকে ৫২ কিমি দূরে পূর্ব বর্ধমান জেলায় অবস্থিত।
পরিকাঠামো
দ্বৈত রেল ট্র্যাক স্থাপন করার পর রেলওয়ে স্টেশনে ৪ টি প্ল্যাটফর্ম রয়েছে।
বৈদ্যুতিকীকরণ
কাটোয়া-ব্যান্ডেল বিভাগকে ১৯৯৪-১৯৯৬ সালে বিদ্যুতায়িত করা হয়েছে।
এভিয়েশন সেফটি নেটওয়ার্ক
এভিয়েশন সেফটি নেটওয়ার্ক (ASN) (ইংরেজিতে: Aviation Safety Network) একটি ওয়েবসাইট যাতে এয়ারলাইনসমূহের দুর্ঘটনার ইতিহাস লিপিবদ্ধ থাকে। এই ওয়েবসাইটের ডাটাবেজে ৮,৭০০ এরও অধিক বিমান দুর্ঘটনার বিস্তারিত বর্ণনা রয়েছে। প্রতি সপ্তাহে প্রায় ৫০,০০০ জন এই ওয়েবসাইট পরিদর্শন করে।
ইতিহাস
১৯৯৬ সালে হ্যারো র‍্যান্টার “এভিয়েশন সেফটি ওয়েব পেজেস” নামে এই ওয়েবসাইট প্রতিষ্ঠা করেন। পরবর্তিতে ফ্যাবিয়ান লুজান হ্যারো র্যারন্টারকে ওয়েবসাইটটির নাম পরিবর্তন করার পরামর্শ দেন। এই প্রস্তাবনা অনুযায়ী ওয়েবসাইটটির নাম এভিয়েশন সেফটি নেটওয়ার্ক করা হয়। বর্তমানে এই ওয়েবসাইটে কোন বিজ্ঞাপন প্রদর্শিত হয় না। সেজন্য এটি পুরোপুরি মানুষের দানের অর্থ দিয়ে পরিচালিত হয়। ২০০৬ সালে এই ওয়েবসাইটের কার্যক্রমের দশ বছর পূর্তি পালিত হয়। বিভিন্ন বিমান চালনা সংস্থা এভিয়েশন সেফটি নেটওয়ার্কের তথ্যকে নির্ভরযোগ্য বলে স্বীকৃতি দিয়েছে।
লক্ষ্য
এভিয়েশন সেফটি নেটওয়ার্কের লক্ষ্য হল সবাইকে বিভিন্ন এয়ারলাইন দুর্ঘটনা ও নিরাপত্তা বিষয়ে নির্ভুল, হালনাগাদকৃত তথ্য প্রদান করা। এই ওয়েবসাইটে দুর্ঘটনা ও নিরাপত্তা বিষয়ে বিপুল তথ্যের পাশাপাশি দুর্ঘটনার অনেক চিত্রও রয়েছে।
কলোরাডো মালভূমি
কলোরাডো মালভূমি, কলোরাডো মালভূমি প্রদেশ নামেও পরিচিত। এটি ইন্টারমন্টান মালভূমির একটি মরুভূমি অঞ্চল,এবং  মোটামুটিভাবে দক্ষিণ-পশ্চিম মার্কিন যুক্তরাষ্ট্রের চার কোণ অঞ্চলে কেন্দ্রীভূত। এর পশ্চিমে  কলোরাডো, উত্তর-পশ্চিমে  মেক্সিকো, দক্ষিণ পূর্বে উটাহ, উত্তর অ্যারিজোনা, এবং নেভাদার  দক্ষিণ-পূর্বে 336,700 কিলোমিটার (130,000 mi2) এলাকা জুড়ে।মোট এলাকার প্রায় ৯০%  কলোরাডো নদী। এর প্রধান উপনদী গ্রীন, সান জুয়ান, এবং লিটল কলোরাডো ।  মালভূমির অধিকাংশ পানি  রিও গ্রান্ডে এবং এর উপনদী দ্বারা নিষ্কাশন করা হয়।
কলোরাডো মালভূমি মূলত মরুভূমি, বিক্ষিপ্ত ভাবে কিছু বন  নিয়ে গঠিত। কলোরাডো মালভূমির দক্ষিণ-পশ্চিম কোণে কলোরাডো নদীর গ্র্যান্ড ক্যানিয়ন অবস্থিত। মালভূমির বেশিরভাগ প্রাকৃতিক দৃশ্য, চেহারা এবং ভূতাত্ত্বিক উভয় ইতিহাসে, গ্র্যান্ড ক্যানিয়নের সাথে সম্পর্কিত। এর  পাথরে উজ্জ্বল শুষ্কতা এবং ক্ষয় এর কারণে "রেড রক কান্ট্রি" বলে । গম্বুজ, পাখনা, প্রবালপ্রাচীর, সংকীর্ণ নদী, প্রাকৃতিক সেতু, এবং স্লট ক্যানিয়ন মালভূমির  অতিরিক্ত বৈশিষ্ট্য ।
কলোরাডো মালভূমি ওয়াশিংটন ডিসি মেট্রোপলিটন এলাকার বাইরে মার্কিন জাতীয় উদ্যান সার্ভিস (এনপিএস) ইউনিটের । এর নয়টি জাতীয় উদ্যানের মধ্যে রয়েছে গ্র্যান্ড ক্যানিয়ন, জায়ন, ব্রিস ক্যানিয়ন, ক্যাপিটল রিফ, ক্যানিয়নল্যান্ড, আর্চ, মেসা ভার্দে, এবং ভীত বন। এর ১৮টি জাতীয় স্মৃতিসৌধের মধ্যে রয়েছে ভাল্লুক কান, রেইনবো ব্রিজ, ডাইনোসর, হোভেনউইপ, উপাতকি, সানসেট ক্রেটার আগ্নেয়গিরি, গ্র্যান্ড সিঁড়ি-এসকালান্তে, প্রাকৃতিক সেতু, প্রাচীনউপত্যকা, চাকো সংস্কৃতি জাতীয় ঐতিহাসিক পার্ক এবং কলোরাডো জাতীয় স্মৃতিসৌধ।
ঐতিহাসিক বস্তুবাদ
ঐতিহাসিক বস্তুবাদ (Historical materialism)হচ্ছে সমাজজীবনের অনুশীলনে দ্বান্দ্বিক বস্তুবাদের মূলনীতিগুলোর প্রয়োগ। সামাজিক জীবনধারা এবং সমাজ ও সমাজের ইতিবৃত্তের বিচারে দ্বান্দ্বিক বস্তুবাদের মূলনীতিগুলোর প্রয়োগ ও ব্যবহারকে বলে ঐতিহাসিক বস্তুবাদ।
কার্ল মার্কস "ঐতিহাসিক বস্তুবাদ" অভিধাটি নিজে প্রয়োগ করেননি। তিনি যে শব্দগুচ্ছ প্রয়োগ করেছেন তা হচ্ছে ইতিহাসের বস্তুবাদী ধারণা। ইতিহাসের ঐতিহাসিক বস্তুবাদী তত্ত্ব হচ্ছে সমাজব্যাখ্যার পদ্ধতি। মার্কসের কাছে সমাজের বৈপ্লবিক রূপান্তরণের জন্যই সমাজের বৈজ্ঞানিক ব্যাখ্যার প্রয়োজন অনুভূত হয়। মার্কস ও এঙ্গেলস ইতিহাসের বস্তুবাদী ব্যাখ্যার প্রথম প্রবক্তা। সমাজের দার্শনিক ব্যাখ্যায় মার্কসবাদ যে মৌলিক বিপ্লব ঘটিয়েছিলো এটা ছিলো তার ভিত্তি।
ইতিহাস সম্বন্ধে মার্কসবাদী ধারণা
""সমাজ ব্যক্তিদের নিয়ে গঠিত নয়, কিন্তু আন্তঃসম্পর্কের যোগফলকে প্রকাশ করে, সেই সম্পর্কগুলোর ভেতরেই ব্যক্তিগণ দাঁড়ায়।""
ভারতের কমিউনিস্ট পার্টি (মার্কসবাদী-লেনিনবাদী)
ভারতের কমিউনিস্ট পার্টি (মার্কসবাদী-লেনিনবাদী) বা সিপিআইএমএল ১৯৬৯ সালে কলকাতায় কমিউনিস্ট বিপ্লবীদের সর্বভারতীয় সমন্বয় কমিটি AICCCR -র একটি কংগ্রেসের মাধ্যমে গঠিত হয়। ২৩ এপ্রিল কলকাতা শহরে একটি গণসমাবেশে সাক্ষেত্রে কানু সান্যাল পার্টি প্রতিষ্ঠার ঘোষণা দেন। সিপিআইএম‌এল পার্টি প্রকৃতপক্ষে বিপ্লবী অংশ যা নকশালবাড়ি কৃষক আন্দোলনের পরবর্তীতে সিপিআই‌এম থেকে বিভক্তীকরণের মাধ্যমে গঠিত হয়।
নকশালবাড়ি বিদ্রোহ
দার্জিলিং জেলার শিলিগুড়ি মহকুমার নকশালবাড়িতে নকশালবাড়ি বিদ্রোহ চারু মজুমদার এবং আরো কয়েকজন কমিউনিস্ট নেতার নেতৃত্বে গঠিত হয়, যারা পরে সিপিআই (এমএল) অংশে পরিণত হন। ১৯৬৮-তে কানু সান্যাল, জঙ্গল সাঁওতাল, সুশীতল রায়চৌধুরী প্রমুখের সহযোগিতায় চারু মজুমদার কমিউনিস্ট কনসোলিডেশন গঠন করেন।১৯৬৯-এর ১ মে কলকাতা ময়দানে এক জনসভায় কানু সান্যাল কর্তৃক সিপিআই (এমএল) গঠনের কথা ঘোষণা করা হয়। চারু মজুমদার এদলের সভাপতি নির্বাচিত হন।
শ্রীকাকুলাম কৃষক বিদ্রোহ
অন্ধ্রপ্রদেশের শ্রীকাকুলাম জেলার মধ্যে, কমিউনিস্ট নেতারা তৎকালীন এআইসিসিসিআর- এর সাথে একত্রিত হন এবং শ্রীকাকুলামে কৃষক বিদ্রোহ প্রবর্তন করেন, যা ১৯৬০-এর দশকের শেষের দিকে এবং ১৯৭০-এর দশকের প্রথম দিকে অব্যাহত ছিল।
১৯৭০ পরবর্তী
ভারতের কমিউনিস্ট পার্টি (মার্কসবাদী-লেনিনবাদী)-'র প্রথম দলীয় কংগ্রেস ১৯৭০ সালে কলকাতায় অনুষ্ঠিত হয়। উক্ত কংগ্রেসে একটি কেন্দ্রীয় কমিটি গঠিত হয়। যাদেরকে নিয়ে কেন্দ্রীয় কমিটি গঠিত হয়েছিল তারা হচ্ছেনঃ
সিপিআই (এম-এল)-এ বিভক্তি
ভারত সরকার কর্তৃক সিপিআইএমএল -এর কার্যকলাপের বিরুদ্ধে কঠোর দমননীতি প্রয়োগ করা হয়। ১৯৭০-এর মাঝামাঝি সময়ে সিপিআই (এমএল) এর মধ্যে অভ্যন্তরীণ কোন্দল সৃষ্টি হয়। চারু মজুমদারের নেতৃত্বকে অস্বীকার করে অসীম চট্টোপাধ্যায় ও সন্তোষ রাণার দলত্যাগ করে।
১৯৭০ সালে সন্তোষ রানা সিপিআইএম‌এল থেকে‌ দলত্যাগ করে পিসিসি-সিপিআই‌এম‌এল গঠন করেন। পিসিসি-সিপিআই‌এম‌এল চারু মজুমদারের অতি-বিপ্লবী লাইনকে অস্বীকার করে নির্বাচনিক রাজনীতিতে অংশগ্রহণ করে।
চারু মজুমদারের মৃত্যুর পরবর্তিতে সিপিআইএম‌এল পার্টি দুই ভাগে বিভক্ত হয়ে যায়। লিন বায়ো সমর্থিত গ্ৰুপ মহাদেব মুখার্জি নেতৃত্বাধীন সিপিআইএম‌এল হিসেবে পরিচিত হয় এবং লিন বায়োর রাজনৈতিক মতাদর্শকে অস্বীকার করা রাজনৈতিক দল ভারতের কমিউনিস্ট পার্টি (মার্কসবাদী-লেনিনবাদী) লিবারেশন নামে পরিচিত হয়। পরবর্তীতে মহাদেব মুখার্জি নেতৃত্বাধীন সিপিআইএম‌এল পার্টি বহু নতুন পার্টিতে বিভক্ত হয়ে যায়। সিপিআইএম‌এল রেড স্টার, সিপিআইএম‌এল নিউ ডেমোক্রেসি, সিপিআইএম‌এল পিপলস ওয়ার অন্যতম। পরবর্তীতে ২০০২ সালে এমসিসি এবং সিপিআইএম‌এল পিপলস ওয়ার গ্ৰুপ একত্রিত হয়ে ভারতের কমিউনিস্ট পার্টি (মাওবাদী) গঠত হয় যা আজ‌ও ভারত সরকার দ্বারা নিষিদ্ধ একটি রাজনৈতিক দল।
ভিল্লিবক্কম
ভিল্লিবক্কম দক্ষিণ ভারতের তামিলনাড়ু রাজ্যের চেন্নাই জেলার একটি আবাসিক অঞ্চল। এখানে রয়েছে চেন্নাই সেন্ট্রাল-আরক্কোণম অন্তর্গত ভিল্লিবক্কম রেলওয়ে স্টেশন, লাইনটি চেন্নাই শহরতলি রেলওয়ের পশ্চিম শাখার অংশ৷ ভোটার সংখ্যা নিরিখে ভিল্লিবক্কম তামিলনাড়ু বিধানসভার মধ্যে সবচেয়ে বড়।
নামকরণ
ভিল্লিবক্কমের মূল নাম বিল্বারণ্যম। জনশ্রুতি অনুযায়ী অগস্ত্য মুনি এখানে একটি শিব মন্দির প্রতিষ্ঠা করেন। এই মন্দিরটি এখনো রয়েছে, মন্দিরের চারপাশে ছিলো বেলবন। বেলবন বা বিল্বের অরণ্য থেকে বিল্বারণ্যম নামটি আসে। পরে সময়ের সাথে এটি ভিল্লিবক্কমে পরিণত হয়।
ভিল্লিবক্কম হ্রদ
২০১৯ খ্রিস্টাব্দ থেকে "স্মার্ট সিটি" প্রকল্পের মধ্যে ভিল্লিবক্কম হ্রদ সংস্কার ও সৌন্দর্যায়নের প্রতি নজর দেওয়া হয়। ঝুলন্ত ব্রিজ, খেলার উদ্যান, বসার জায়গা প্রভৃতি সহ এই হ্রদ হয়ে উঠবে একটি নতুন পর্যটন স্থল।
সড়ক
ভিল্লিবক্কম বাস টার্মিনাস রয়েছে কোন্নূর সড়কের পাশে। এই লোকালয়ে আর্টারিয়াল বা প্রাণসড়ক হলো চেন্নাই ইনার রিং রোড ও কোন্নূর হাই রোড। ২০০৭ খ্রিস্টাব্দের ৪ঠা ডিসেম্বর বহুদিনের পরিকল্পিত ভিল্লিবক্কম ভূগর্ভ পথ নির্মাণ শুরু হয় ও ২০১২ খ্রিস্টাব্দের ১৯শে জুন কার্যকর হয়। ৩৯০ মিলিয়ন ভারতীয় মুদ্রা ব্যয়ে তৈরি ৪৪৭.৫ মিটার দীর্ঘ ভূগর্ভ পথে ২.৫ মিটার চওড়া একটি সাইকেল পথও রয়েছে। ভিল্লিবক্কম ও পেরম্বুর রেলওয়ে স্টেশনের মাঝে ২০১২ খ্রিস্টাব্দে একটি রেল ওভারব্রিজ তৈরির সিদ্ধান্ত হয় ও ২০১৫তে তার বরাত দেওয়া হয়। ৫৯ কৌটি ভারতীয় মুদ্রা ব্যয়ে ৪৬০ মিটার দীর্ঘ এই উড়ালপুলের কাজ ১৮ মাসের মধ্যে ধার্য করা হয়েছে।
রেল
চেন্নাই শহরতলি রেলওয়ের চেন্নাই সেন্ট্রাল ও আরক্কোণম রেলওয়ে স্টেশন সেকশনের একটি স্টেশন হলো ভিল্লিবক্কম। এটি চেন্নাই সেন্ট্রাল থেকে ১০ কিলোমিটার পশ্চিমে অবস্থিত৷ শহরতলির বেলাচেরি, অম্বাত্তুর, আবাড়ি, পট্টাভিরাম, তিরুভেলুর, আরক্কোণম ও পোন্নেরির মতো লোকালয় রেলপথে সংযুক্ত। এই রেলপথ দক্ষিণ ভারতের সবচেয়ে পুরাতন রেলওয়ে সেকশন।
রাজনীতি
ভিল্লিবক্কম বিধানসভা কেন্দ্র দক্ষিণে আন্নানগর, উত্তরে মাধবরম, পূর্বে অয়নাবরম ও পশ্চিমে কোরট্টুর পর্যন্ত বিস্তৃত৷ এটি চেন্নাই মধ্য লোকসভা কেন্দ্রের অন্তর্গত৷
বিসমিল্লাহ জান শিনওয়ারি
বিসমিল্লাহ জান শিনওয়ারি (জন্ম: ১৭ মার্চ ১৯৮৪) একজন আফগান ক্রিকেট আম্পায়ার। তিনি ২০১৭ গাজী আমানউল্লাহ খান আঞ্চলিক ওয়ানডে টুর্নামেন্ট এবং আফগানিস্তানের ২০১৭-১৮ আহমদ শাহ আবদালি চার দিনের টুর্নামেন্টে ম্যাচগুলিতে আম্পায়ারের দায়িত্ব পালন করেন।
তিনি ৫ ফেব্রুয়ারি ২০১৮ এ আফগানিস্তান এবং জিম্বাবুয়ের মধ্যকার তার প্রথম টি-টোয়েন্টি আন্তর্জাতিক (টি২০আই) ম্যাচে ১ম আম্পায়ার হিসাবে মাঠে নামেন। ১১ ফেব্রুয়ারি ২০১৮ এ তিনি আফগানিস্তান এবং জিম্বাবুয়ের মধ্যে প্রথম একদিনের আন্তর্জাতিক (ওয়ানডে) ম্যাচে আম্পায়ার হিসাবে অভিষেক করেন।
বোমা বিস্ফোরণ
২০২০ সালের ৩ অক্টোবর আফগানিস্তানের নানগারহার প্রদেশে একটি গাড়ি বোমা হামলায় ১৫ জন নিহত এবং ৩০ জন আহত হয়। প্রাথমিকভাবে জানা গিয়েছিল যে বিস্ফোরণের সময় শিনওয়ারি সেখানে ছিলেন তবে তিনি বেঁচে গিয়েছিলেন। তবে, পরে প্রকাশিত খবরে বলা হয়েছে যে এই বিস্ফোরণে তিনি মারা গিয়েছিলেন,  তাঁর চাচাত ভাই, তার দুই সন্তান এবং তার ভাগ্নি সহ। ২০২০ সালের ৪ অক্টোবর শিনওয়ারি বিস্ফোরণে নিহত হননি তা নিশ্চিত করতে টেলিফোনে বাংলাদেশি ওয়েবসাইট বিডি ক্রিকটাইমের সাথে কথা বলেছিলেন।
ফ্যাসিস্ট সাল
ফ্যাসিস্ট সাল (Era Fascista; এরা ফ্যাসিস্টা) ছিলো ফ্যাসিস্ট ইতালিতে ব্যবহৃত পঞ্জিকা সাল (বর্ষ সংখ্যা গণনা পদ্ধতি)। রোমে পদযাত্রা কিংবা আরো স্পষ্ট করে বললে বেনিতো মুসোলিনির প্রধানমন্ত্রী হিসেবে ২৯ অক্টোবর ১৯২২ খ্রিস্টাব্দে ক্ষমতা গ্রহণের তারিখকে পঞ্জিকা সালটির আদর্শ তথা প্রথম দিন হিসেবে শুরু করা হয়। এই পদ্ধতিটি ১৯২৬ সালে পরিচিত হয় এবং অ্যানো ভি (Anno V; ) তথা ১৯২৭ সালে ফ্যাসিস্ট ইতালির সরকারি পঞ্জিকা সাল হয়। ফ্যাসিস্ট সালের প্রতি বছরের শেষে ই.এফ. আদ্যাক্ষর বসানো হয়।
এরা ফ্যাসিস্টা মূলত ফরাসি প্রজাতান্ত্রিক বর্ষপঞ্জী থেকে অনুপ্রাণিত ছিলো।
এর বছর সংখ্যা ফ্যাসিস্ট প্রপোগান্ডার অংশ হিসেবে প্রায়ই গ্রেগরীয় তারিখের সাথে রোমান সংখ্যায় লেখা হতো। ফ্যাসিস্টের সালের বছর কখনো "অ্যানো এক্সআইএক্স", "এ. এক্সআইএক্স" বা "ই.এফ." দ্বারা চিহ্নিত করা হতো। এই ব্যবস্থা ইতালীয় সাধারণ জীবনে "বুর্জোয়া" গ্রেগরীয় বর্ষপঞ্জি প্রতিস্থাপিত করার উদ্দেশ্য নিয়ে উদ্ভাবিত হয়েছিল, এমনকি ১৯৩৯ সালে পত্রপত্রিকাগুলোতে নতুন বছর সম্পর্কে লেখা পর্যন্ত নিষিদ্ধ ছিলো।
এই ব্যবস্থাটি ইতালির অধিকাংশ জায়গায় ১৯৪৩ সালের (অ্যানো এক্সএক্সআই) ফ্যাসিবাদের পতনের পর বর্জিত হয়, কিন্তু সালো প্রজাতন্ত্রে মুসোলিনির আমৃত্যু পর্যন্ত তথা ১৯৪৫ সালের এপ্রিল (অ্যানো এক্সএক্সআইআইআই) পর্যন্ত এটি ব্যবহার অব্যাহত থাকে।
ইতালির অনেক স্মৃতিস্তম্ভে এখনো ফ্যাসিস্ট সালের তারিখ পাওয়া যায়।
লক্ষ্মী শর্মা
তিনি খুব অল্প বয়সেই বিয়ে করেছিলেন আবার অল্প বয়সেই তালাকপ্রাপ্তা হয়েছিলেন। এরপর তিনি ষোল বছর গৃহপরিচারিকা হিসাবে কাজ করেছেন এবং সবশেষে রিকশা চালাতে শুরু করেছিলেন। নারী চালক হওয়ার কারণে তাঁকে হয়রানি করা হলে তিনি লক্ষ্মী উড ক্রাফ্ট উদ্যোগ নামে বোতাম তৈরির একটি কারখানা খোলেন। তাঁর কারখানায় উৎপাদিত বোতাম জার্মানি, সুইজারল্যান্ড, জাম্বিয়া, ডেনমার্ক এবং মার্কিন যুক্তরাষ্ট্রে রফতানি করা হয়ে থাকে।
ব্যক্তিগত জীবন
লক্ষ্মী শর্মা নেপালের রাজপ্রাসাদে পূজা চলাকালীন ফুল তোলা এবং ঘর পরিষ্কারের কাজ করতেন, এসব কাজ শেষে তাঁকে রাজকন্যার সাথে সময় কাটাতে হত। বিনিময়ে প্রতি মাসে তিনি প্রায় ২০ নেপালি রুপি পেতেন। রানী মারা যাওয়ার পরে তাঁকে রাজবাড়ীতেই রেখে দেওয়া হয়েছিল।
ধিলওয়ান
ধিলওয়ান (Dhilwan) ভারতের পাঞ্জাব রাজ্যের কাপুরথালা জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ধিলওয়ান শহরের জনসংখ্যা হল ৭৯৮০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে ধিলওয়ান এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
২০১৫ হজ্জ পদদলন
দুর্ঘটনার দিন অনুষ্ঠিত সংবাদ সম্মেলনে স্বরাষ্ট্র মন্ত্রণালয়ের মুখপাত্র মনসুর আল-তুর্কি দুর্ঘটনা বিষয়ে তদন্ত চলছে বলে অবিহিত করেন।
পটভূমি
হজ্জ ইসলামের অন্যতম স্তম্ভ যা প্রত্যেক সামর্থ‌বান মুসলিমকে জীবনে অন্তত একবার পালন করতে হয়। হজ্জের কার্যক্রমসমূহের মধ্যে অন্যতম হল রামি আল জামারাত (رمي الجمرات ramī aj-jamarāt) যা শয়তানকে পাথর নিক্ষেপ বলে পরিচিত। মক্কার কয়েক মাইল পূর্বে মিনায় এই কাজ সম্পন্ন করতে হয়।  এখানে ইতিপূর্বে কিছু পদদলনের ঘটনা ঘটে তাই এই স্থানকে হজ্জের সবচেয়ে বিপদজনক এলাকা হিসেবে দেখা হয়।
২০০৬ সালে একই ধরনের ঘটনায় ৩৪৬ জন নিহত হন। এর পর সৌদি সরকার শহরের কাঠামো উন্নয়নের পদক্ষেপ নেয়। সৌদি আরব সরকার মসজিদুল হারাম সম্প্রসারণে ৬০ বিলিয়ন ডলারের প্রকল্প হাতে নেয় এবং সমাগম নিয়ন্ত্রণের জন্য ১,০০,০০০ নিরাপত্তা রক্ষী এবং ৫,০০০ সিসিটিভি ক্যামেরা স্থাপন করে।
দুর্ঘটনা
সৌদি সিভিল ডিফেন্স কর্তৃপক্ষের বয়ান অনুযায়ী, ২৪ সেপ্টেম্বর বৃহস্পতিবার মক্কার স্থানীয় সময় সকাল ৯:০০ টায় ২০৪ ও ২২৩ নং সড়কের মধ্যবর্তী জংশনে হাজিদের জামারাত সেতুতে যাওয়ার সময় দুর্ঘটনা ঘটে। সৌদি স্বরাষ্ট্র মন্ত্রণালয় বলেছে যে ভিন্ন দিক থেকে আগত হাজিদের দুটি দল একই পথে সামনাসামনি হওয়ার ঘটনা পদদলনের দিকে নিয়ে যায়। জংশনটি হাজিদের দুটি ক্যাম্প অংশের মধ্যে অবস্থিত। কয়েকজন প্রত্যক্ষদর্শী দাবি করেছেন যে ২০৬ স্ট্রিট বন্ধ করে দেয়ার কারণে দুর্ঘটনা ঘটে।
লেবানন ভিত্তিক আরবি দৈনিক আদ-দিয়ার একটি রিপোর্টে প্রিন্স মুহাম্মদ বিন সালমানের গাড়িবহরের আগমন দায়ী করেছে। ঘটনার সময় উপস্থিত নাইজেরিয়ার কেবি রাজ্যের ডেপুটি গভর্নর জামারাতের দিকের পথ বন্ধ হওয়ায় মৃত্যুর ঘটনা ঘটে।
লন্ডন ভিত্তিক আন্তর্জাতিক আরবি পত্রিকা আশার্ক‌ আল-আউসাত একজন সরকারি কর্মকর্তার বরাতে রিপোর্ট করেছে যে প্রায় ৩০০ জন ইরানি হাজি তাদেরকে দেয়া জামারাত ত্যাগের জন্য অপেক্ষার নির্দেশনা অনুসরণ না করায় দুর্ঘটনা ঘটে।
ক্ষয়ক্ষতি
হতাহতদের সঠিক সংখ্যা নিয়ে বিতর্ক রয়েছে। সৌদি সরকারি দাবি অনুযায়ী ৭৬৯ জন এতে নিহত হয়। অন্যদিকে ইরানি মিডিয়া রিপোর্টে এই সংখ্যা ৪,১৭৩ বলা হয়েছে। পৃথক হিসেবে নিহতের সংখ্যা ২,২৩৬ থেকে ৩,৪৩১ এর মধ্য বলা হয়েছে। এপির হিসাব অনুযায়ী নিহতের সংখ্যা ২,৪১১।
আহত ও নিখোজের সংখ্যা নিয়েও বিতর্ক রয়েছে। সৌদি রিপোর্ট অনুযায়ী ৯৩৪ জন এতে আহত হয়। ইরানি রিপোর্টে এই সংখ্যা ২,০০০ বলা হয়েছে
২০১৫ সালের ২ অক্টোবর সৌদি আরবের স্বাস্থ্য মন্ত্রণালয় ঘোষণা করে যে কর্তৃপক্ষ দুর্ঘটনায় নিহত বা আহত সকল অশনাক্তকৃত ব্যক্তির ডিএনএ প্রোফাইলের কাজ শেষ করেছে। হতাহতদের আত্মীয়দের ডিএনএ নমুনা মক্কার আল-নুর হাসপাতালে সংগ্রহ করা হয়।
ব্রুনো মেন্দেস
ব্রুনো পেরেইরা মেন্দেস (Bruno Mendes; জন্ম: ২ আগস্ট ১৯৯৪; ব্রুনো মেন্দেস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১৩ সালে, ব্রুনো ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ব্রুনো পেরেইরা মেন্দেস ১৯৯৪ সালের ২রা আগস্ট তারিখে ব্রাজিলের ক্রুজেইরোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ব্রুনো ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করেছেন।
পাতাড়ী ইউনিয়ন
পাতাড়ী ইউনিয়ন বাংলাদেশের রাজশাহী বিভাগের নওগাঁ জেলার সাপাহার উপজেলার অন্তর্গত একটি ইউনিয়ন।
অবস্থান ও সীমানা
বাংলাদেশ-ভারত সীমান্তবর্তী অঞ্চলে অবস্থিত।পাতাড়ী ইউনিয়নের পশ্চিম ও উত্তরে ভারত,উত্তরে ও পূর্বে সাপাহার উপজেলার আইহাই ইউনিয়ন ও দক্ষিণে গোয়ালা ইউনিয়ন।
ইতিহাস
পাতাড়ী ইউনিয়নে বাংলাদেশের দ্বিতীয় বৃহত্তম গ্রাম রয়েছে।গ্রামটির নাম কলমুডাঙ্গা।
প্রশাসনিক এলাকা
সীমান্তবর্তী পাতাড়ী ইউনিয়ন ৯টি ওয়ার্ড, ১২টি মৌজা ও ১৮ টি গ্রামের সমন্বয়ে গঠিত।
ওয়ার্ড সমূহঃ-
১. গ্রামঃ- উত্তর পাতাড়ী।
২. গ্রামঃ- দক্ষিণ পাতাড়ী।
৩. গ্রামঃ- তিলনী,বইকন্ঠপুর।
৪. গ্রামঃ-আদাতলা,জালসুখা,কাওয়াভাষা,হাঁড়িপাল, কাড়িয়াপাড়া।
৫. গ্রামঃ-জয়দেবপুর,শুঁটকিডাঙ্গা,গোসাইডাঙ্গা,শিমুলডাঙ্গা।
৬. গ্রামঃ- উত্তর কলমুডাঙ্গা।
৭. গ্রামঃ- মধ্য কলমুডাঙ্গা।
৮. গ্রামঃ- দক্ষিণ কলমুডাঙ্গা।
৯. গ্রামঃ- পশ্চিম কলমুডাঙ্গা।
আয়তন ও জনসংখ্যা
পাতাড়ী ইউনিয়নের আয়তন ৮ বর্গ কি.মি.। আয়তনের দিক দিয়ে এটি সাপাহার উপজেলা র ক্ষুদ্রতম ইউনিয়ন। বাংলাদেশ সরকারের ২০১১ সালের আদমশুমারী অনুযায়ী উক্ত ইউনিয়নের মোট জনসংখ্যা ২৫৩২৮ জন। ফলে এই ইউনিয়ন সাপাহার উপজেলার সর্বাধিক জনঘনবসতিপূর্ণ ইউনিয়নে পরিণত হয়েছে।
পাতাড়ী ইউনিয়নের শিক্ষার হার মাত্র ৩০.৮% । এই ইউনিয়নের প্রায় সকল নাগরিকই চাঁপাইনবাবগঞ্জ জেলার চরাঞ্চল ও ভারতের মালদহ জেলা থেকে আগত মুসলিম। এরা স্থানীয় ভাবে দিয়াড়া নামে পরিচিত।
শিক্ষা ও শিক্ষা প্রতিষ্ঠান
শিক্ষার হার : ৩০.৮% [ আদমশুমারী ২০১১]
শিক্ষা প্রতিষ্ঠান :
মাধ্যমিক ও উচ্চ মাধ্যমিক সমূহঃ
সাংহাই ওয়ার্ল্ড ফাইন্যান্সিয়াল সেন্টার
সাংহাই ওয়ার্ল্ড ফাইন্যান্সিয়াল সেন্টার (Shanghai World Financial Center) হল একটি গগনচুম্বী অট্টালিকা বা উচ্চতম ভবন যা  চীন দেশে সাংহাইয়ের পুদং নামক স্থানে সাংহাই ওয়ার্ল্ড ফাইনান্সিয়াল সেন্টার অবস্থিত। এটা 'কন পিডারসেন ফক্স' দ্বারা পরিকল্পিত এবং 'মরি বিল্ডিং' কোম্পানি দ্বারা সম্প্রসারিত করা হয়েছে। এই বিল্ডিং এর কাঠামোগত ইঞ্জিনিয়ার হিসাবে 'লেসলি ই রবার্টসন অ্যাসোসিয়েটস' এবং 'চীন রাজ্য নির্মাণ প্রকৌশল কর্পোরেশন সঙ্গে মূল ঠিকাদার হিসেবে সাংহাই নির্মাণ (গ্রুপ) সাধারণ কোং. কাজ করেছে। এটি বিশ্বের ৩য় সর্বোচ্চ ভবন। এর উচ্চতা ৪৯২ মিটার অর্থাৎ (১৬১৪ ফুট) এবং মোট ফ্লোরের সংখ্যা রয়েছে ১০১ টি। এখানে অফিস, হোটেল, কনফারেন্স রুম, নিরীক্ষণ কেন্দ্রস্থল এবং নিচ তলায় অত্যাধুনিক শপিং মল রয়েছে। '৭৯ থেকে ৯৩ তলা পর্যন্ত পার্ক হায়াত সাংহাই হোটেলের অবস্থান। হোটেলের কক্ষ রয়েছে ১৭৪ টি। ২০০৮ সালে এই ভবনের নির্মাণ কাজ সমাপ্ত হয়। এটি চীনের তিতীয় সর্বোচ্চ ভবন।
পাতাড়ী ইউনিয়ন
দর্শনীয় স্থান
এই ইউনিয়নের পশ্চিম ধার দিয়ে ভারত সীমান্ত ঘেঁষে বয়ে চলেছে পুনর্ভবা নদী।বিভিন্ন সময়ে বিশেষ করে ঈদ মৌসুমে নদী দেখতে পর্যটকরা আসে।এছাড়া ও এই ইউনিয়নে রয়েছে মাহিল বিল ও কাকলাসি বিল।
জনপ্রতিনিধি
বর্তমান চেয়ারম্যান-মোঃ জাহাঙ্গীর আলম
মুসলিম দোয়ান
মুসলিম দোয়ান (জন্ম ১৫ অক্টোবর ১৯৫৯) কুর্দি বংশোদ্ভূত একজন তুর্কি রাজনীতিবিদ। তিনি ২৮ আগস্ট ২০১৫ তারিখে প্রধানমন্ত্রী আহমেত দাভুতোগ্লু কর্তৃক গঠিত অন্তর্বর্তীকালীন নির্বাচন সরকারে উন্নয়ন মন্ত্রী হিসেবে দায়িত্ব পালন করেন। তিনি জুন ২০১৫ সালের সাধারণ নির্বাচনে ইজমিরে দ্বিতীয় নির্বাচনী জেলার সংসদ সদস্য নির্বাচিত হন। তিনি পিপলস ডেমোক্রেটিক পার্টির (এইচডিপি) সদস্য। ২২ সেপ্টেম্বর ২০১৫ তারিখে তিনি অন্তর্বর্তীকালীন নির্বাচন মন্ত্রিসভা থেকে পদত্যাগ করেন এবং কুনিদ ডুজিওল তার স্থলাভিষিক্ত হন।
প্রাথমিক জীবন এবং কর্মজীবন
মুসলিম দোয়ান ১৯৫৯ সালের ১৫ অক্টোবর শিবস প্রদেশের দিভরিগিতে জন্মগ্রহণ করেন। তিনি সেলজুক বিশ্ববিদ্যালয় প্রকৌশল অনুষদ থেকে স্নাতক এবং গাজি বিশ্ববিদ্যালয় নগর পরিকল্পনা বিভাগ থেকে স্নাতকোত্তর ডিগ্রি অর্জন করেন। দোয়ান তার কর্মজীবনের বেশিরভাগ সময় সিভিল সার্ভিসে কাটিয়েছেন, সামাজিক নিরাপত্তা প্রতিষ্ঠানের (তুর্কি: সোসিয়াল গুভেলিক কুরুমু, সংক্ষিপ্ত নাম এসজিকে) জন্য কাজ করেছেন শাখা ব্যবস্থাপক এবং ডেপুটি ব্যুরো চেয়ারম্যান হিসেবে। তিনি ২০১২ সালে এসজিকে থেকে অবসর নেন।
দোয়ান চেম্বার অফ সার্ভেং ইঞ্জিনিয়ার্সের নির্বাহী বোর্ডের সদস্য হিসেবে ইউনিয়ন অফ চেম্বারস অফ টার্কিশ ইঞ্জিনিয়ার্স অ্যান্ড আর্কিটেক্টস (টিএমএমওবি)-এও অংশ নিয়েছেন। তিনি দিভরিগি অ্যাসোসিয়েশন এবং পীর সুলতান আবদাল অ্যাসোসিয়েশনের সভাপতিও ছিলেন। তিনি তার কর্মজীবন এবং অ্যালেভিজম বিষয়ে ও অসংখ্য নিবন্ধ লিখেছেন।
রাজনৈতিক পেশা
দোয়ান ২০১২ সালে পিপলস ডেমোক্রেটিক পার্টির (এইচডিপি) অন্যতম প্রতিষ্ঠাতা সদস্য ছিলেন এবং দলের প্রথম কেন্দ্রীয় নির্বাহী কমিটিতে দায়িত্ব পালন করেন। জুন ২০১৫ সালের সাধারণ নির্বাচনে তিনি ইজমিরের দ্বিতীয় নির্বাচনী জেলার জন্য এইচডিপি সংসদ সদস্য নির্বাচিত হন।
পদত্যাগ
২০১৫ সালের ২২ সেপ্টেম্বর দোয়ান এবং এইচডিপির অন্য ক্যাবিনেট মন্ত্রী আলী হায়দার কোনকা প্রধানমন্ত্রী আহমেত দাভুতোগ্লুর কাছে পদত্যাগপত্র জমা দেন। তিনি তাত্ক্ষণিক বিষয় হিসেবে তাদের স্থলাভিষিক্ত নিয়োগ দেবেন বলে স্বীকার করেন এবং বলেন। পদত্যাগপত্র জমা দেওয়ার পরপরই এক সংবাদ সম্মেলনে দুই মন্ত্রী বলেন যে অন্তর্বর্তীকালীন নির্বাচন মন্ত্রিসভায় মতবিরোধের কারণে তারা পদত্যাগ করেছেন এবং একেপির বিরুদ্ধে অভিযোগ করেছেন যে তারা জনগণের গণতান্ত্রিক ইচ্ছাকে উপেক্ষা করে দক্ষিণ-পূর্বাঞ্চলে 'যুদ্ধের ধারণা' তৈরি করেছেন। তারা সরকার ও কুর্দিস্তান ওয়ার্কার্স পার্টির (পিকেকে) মধ্যে সমাধান প্রক্রিয়া ভেঙে দেওয়ার ক্ষেত্রে একেপি-র জড়িত থাকার নিন্দা জানায় এবং সরকার গঠনের প্রক্রিয়ার সময় রাষ্ট্রপতি রেজেপ তাইয়িপ এরদোয়ানের বিরুদ্ধে সংবিধান লঙ্ঘনের অভিযোগ আনে। দোয়ান পরে যোগ করেন যে এইচডিপির বিরুদ্ধে আক্রমণের বাড়বাড়ন্তের পাশাপাশি নির্বাচন সরকার আসন্ন স্ন্যাপ সাধারণ নির্বাচনের ন্যায্যতা সম্পর্কে তাদের উদ্বেগ বিবেচনা করতে অস্বীকার করার কারণে তিনি পদত্যাগ করেন।
শিবসংহিতা
শিবসংহিতা (शिवसंहिताহল, ) যোগ সম্পর্কিত একটি সংস্কৃত পাঠ্য। পাঠ্যটির লেখক অজানা। পাঠ্যটি দেবতা শিব ও তাঁর সহধর্মিণী পার্বতীকে সম্বোধন করেছে। পাঠ্যটি পাঁচটি অধ্যায় নিয়ে গঠিত, এবং প্রথম অধ্যায়ে শ্রীবিদ্যা দর্শন সহ অদ্বৈত দর্শনের সংক্ষিপ্ত বিবরণ রয়েছে। বাকি অধ্যায়গুলি যোগ, শিষ্যের কাছে গুরুর গুরুত্ব, যোগ ও তন্ত্রের মাধ্যমে অর্জনযোগ্য বিভিন্ন আসন, মুদ্রা ও সিদ্ধি নিয়ে আলোচনা করে।
কালপঞ্জি ও স্থান
শিবসংহিতাকে কিছু পণ্ডিত ১৭শ শতাব্দীর পাঠ বলে উল্লেখ করেছেন, অন্যরা যেমন জেমস ম্যালিনসন এর মতে, এটির রচনাকাল ১৫০০ খ্রিস্টাব্দের আগে, সম্ভবত ১৩০০ থেকে ১৫০০ খ্রিস্টাব্দের মধ্যে। পাঠ্যের মধ্যে থাকা বিবৃতির উপর ভিত্তি করে, ম্যালিনসন আরও বিশ্বাস করেন যে শিবসংহিতা বারাণসীতে বা তার আশেপাশে রচিত হয়েছিল।
বিষয়বস্তু
শিবসংহিতা নিজেকে যোগ পাঠ্য হিসেবে ঘোষণা করে, কিন্তু এর পাঁচটি অধ্যায়ে নিজেকে তন্ত্র হিসেবেও উল্লেখ করে। ম্যালিনসন বলেন, প্রথম অধ্যায়টি "চিরন্তন সত্য জ্ঞান আছে" বিবৃতিটি দিয়ে শুরু হয়, তারপরে আত্মমুক্তির (মোক্ষ) বিভিন্ন মতবাদ নিয়ে আলোচনা করে, এবং জোর দিয়ে বলে যে যোগ হল সর্বোচ্চ পথ। প্রারম্ভিক অধ্যায়টি মূলত অদ্বৈত বেদান্ত দর্শন উপস্থাপন করে, তবে শ্রীবিদ্যা তন্ত্র বিন্যাস ও শৈলীতে।
চতুর্থ অধ্যায় মুদ্রা উপস্থাপন করে এবং বলে যে যোগ অনুশীলন বিশেষ সিদ্ধি (শক্তি) এবং কুণ্ডলিনী (অভ্যন্তরীণ সুপ্ত শক্তি) জাগ্রত করতে পারে। পাঠ্যের পাঁচটি অধ্যায়ের মধ্যে পঞ্চম অধ্যায়টি দীর্ঘতম। এটি আলোচনা করে কী ব্যক্তির আত্ম-মুক্তি, শিষ্যদের ধরন, অভ্যন্তরীণ শক্তি ও শব্দগুলিকে বাধা দেয়, তত্ত্ব এবং চক্র ও মন্ত্রের বর্ণনা।
শিবসংহিতা জটিল যোগ শরীরবিদ্যার কথা বলে এবং ৮৪টি ভিন্ন আসনের নাম দেয়। এটি শুধুমাত্র চারটি আসন শেখায়: সিদ্ধাসন, পদ্মাসন, পশ্চিমোত্তনাসন ও স্বস্তিকাসন। ম্যালিনসন বলেছেন যে পাঠ্যটি পশ্চিমোত্তনাসন বর্ণনা করার জন্য প্রথম পাঠ্য, পতঞ্জলয়যোগশাস্ত্রে শেখানো দন্ডাসনের মতো ভঙ্গি, কিন্তু শরীর সামনের দিকে ভাঁজ করে এবং হাত পা আঁকড়ে ধরে। এটি পাঁচটি সুনির্দিষ্ট ধরনের প্রাণ বর্ণনা করে এবং তাদের নিয়ন্ত্রণ করার কৌশল প্রদান করে। এটি বিমূর্ত যোগিক দর্শন, মুদ্রা, তান্ত্রিক অনুশীলন এবং ধ্যান নিয়েও কাজ করে। পাঠ্যটিতে বলা হয়েছে যে একজন গৃহকর্তা যোগ অনুশীলন করতে পারেন এবং এটি থেকে উপকৃত হতে পারেন।
মোর (১৯৬৯-এর চলচ্চিত্র)
মোর বারবেট শ্রোডার রচিত, প্রযোজিত এবং পরিচালিত ১৯৬৯ সালের ইংরেজি-ভাষার ফরাসি প্রণয়ধর্মী-নাট্য চলচ্চিত্র। এটি শ্রোডারের প্রেক্ষাগৃহে পূর্ণদৈর্ঘ্য চলচ্চিত্র পরিচালনার অভিষেক চলচ্চিত্র। মিমসি ফার্মার এবং ক্লাউস গ্রুনবার্গ অভিনীত চলচ্চিত্রটিতে মাদকের মোহাকৃষ্ট হয়ে স্পেনের আইবিজা দ্বীপে এক দষ্পতির হেরোইন আসক্তির চলচ্চিত্রায়ন ঘটেছে। চলচ্চিত্রটি একটি রাজনৈতিক পতনের প্রেক্ষাপটে নির্মিত, যা ১৯৬০-এর দশকের প্রথম দিকে বিপরীতসংস্কৃতিতে মাদক পরীক্ষণের চমৎকার উদাহরণ, তথাকথিত "মুক্ত প্রেম", এবং সমসাময়িক ইউরোপিয় যুব সংস্কৃতির দৃশ্যায়ন।
চলচ্চিত্রটির চিত্রনাট্য রচনা করেছেন যৌথভাবে পল জিগাফ এবং বারবেট শ্রোডার। শিল্প নির্দেশনা দিয়েছেন ফ্রান লুই ও নিস্তোর আলমেন্দ্রোস। ব্রিটিশ রক ব্যান্ড পিংক ফ্লয়েড চলচ্চিত্রের সাউন্ডট্র্যাক এবং সঙ্গীত পরিচালনা করেছে, যা পরবর্তীতে দলটি তাদের মোর অ্যালবাম হিসেবে প্রকাশ করে। শ্রোডার এই চলচ্চিত্রের প্রেরণা পেয়েছিলেন, ১৯৬০-এর দশকের বিপরীতসংস্কৃতি থেকে। যেখানে মাদকাসক্তি, যৌন স্বাধীনতা এবং জীবনের সৌন্দর্যের মধ্যে প্রায়শই নিউ ওয়েভ চলচ্চিত্রের ইঙ্গিত করে। ১৯৬৮ সালে চিত্রায়ন শুরু হওয়া স্বল্প বাজেটের চলচ্চিত্রটি প্রযোজনা করেছে জেট ফিল্মস এবং নির্বাহী প্রযোজনা করেছে লেস ফিল্মস দ্যু লোসান্স।
১৯৬৯ সালের ৪ আগস্টে বিশ্বব্যাপী মুক্তি পাওয়ার পর, মোর সমালোচনামূলক প্রশংসা লাভ করে। ২০১৫ সালের কান চলচ্চিত্র উৎসবে কান ক্লাসিক বিভাগে বুনুয়েল থিয়েটারে চলচ্চিত্রটি আনুষ্ঠানিক প্রদর্শনী হয়।
কাহিনিসংক্ষেপ
স্টিফান ব্রুকনার (ক্লাউস গ্রুনবার্গ অভিনীত), ল্যাবেকের একজন জার্মান শিক্ষার্থী, যিনি সদ্য তার গণিতের পড়াশোনা শেষে সিদ্ধান্ত নিয়েছেন যে তার ব্যক্তিগত প্রতিশ্রুতি প্রত্যাহার করার জন্য তিনি কোনও দুঃসাহসিক কাজ করবেন। প্যারিসে হিচ-হাইকের পরে, তিনি হোটেল লা লুইসিয়ানের ৩৬ নম্বর গোল কক্ষের রুয়ে ডি সাইন এবং রুয়ে ডি বুচির সংযোগস্থল লাতিন কোয়ার্টারে কার্ড খেলতে গিয়ে চার্লির সাথে বন্ধুত্ব করেছিল, এবং প্রতিশ্রুতিবদ্ধ কিছু টাকা পেতে চুরির সিদ্ধান্ত নেয় যে তারা। এরপর স্টেফান একটি পার্টিতে এস্টেল মিলার (মিমসি ফার্মার অভিনীত) নামের এক নিখরচায়-সুন্দরী তবে অধরা আমেরিকান মেয়ের সাথে পরিচিত হন, এবং যে তাকে আইবিজায় আমন্ত্রণ জানিয়েছিল। সহজ যৌনতা, নগ্ন সূর্যস্নান এবং প্রচুর মাদক নির্ভর পরিবেশের সাথে তারা দুজনেই প্রেমিক হয়ে ওঠে।
তবে কিছুক্ষণ পরে তারা দুজনেই আবার হেরোইন ব্যবহার শুরু করে। তারা আসক্তি মুক্ত হতে অক্ষম, এবং এটি দ্রুত তাদের নিয়ন্ত্রণের বাইরে চলে যায় এবং স্টিফানকে মৃত্যুর দিকে পরিচালিত করে।
উৎপাদন
১৯৬৯ সালে চলচ্চিত্রটি মুক্তি পাওয়ার পূর্বে চিহ্নিত ৮১ মিনিট সহ কিছু সংলাপ সেন্সর করার জন্য ফরাসি চলচ্চিত্র সেন্সরশিপ বোর্ড জোর দিয়েছিল। চলচ্চিত্রে, রান্নাঘরে দম্পতির হ্যালুসিনোজেনিক কনকোকেশন মিশ্রনের দৃশ্যে অডিও ট্র্যাক থেকে "বেঞ্জড্রাইন" এবং "ব্যানানা পিল" শব্দদ্বয় মুছে ফেলা হয়। পরবর্তীতে ডিভিডি সংস্করণে শব্দগুলি সাবটাইটেল হিসেবে পুনরায় যুক্ত করা হয়েছিল।
চলচ্চিত্রের বেশিভাগ অংশ স্পেনের আইবিজা দ্বীপে ধারণ করা হয়। চূড়ান্ত দৃশ্য দেখানো হয়েছে আইবিজার দুর্গ, যা পোতাশ্রয় এবং শহরকে প্রভাবিত করে। এছাড়াও দুর্গের নিকটস্থ একটি সুড়ঙ্গ চলচ্চিত্রের দৃশ্যায়নের জন্য ব্যবহৃত হয়েছিল। বিভিন্ন দৃশ্যে বাস্তব মাদকদ্রব্য গাঁজা, হেরোইন, এবং এলএসডির ব্যবহার করা হয়।
সঙ্গীত এবং সাউন্ডট্র্যাক
ব্রিটিশ রক ব্যান্ড পিংক ফ্লয়েড চলচ্চিত্রের জন্য সাউন্ডট্র্যাক এবং আবহসঙ্গীত পরিচালনা করেছে, যা পরবর্তীতে দলটির মোর (১৯৬৯) শিরোনামে অ্যালবাম হিসেবে প্রকাশিত হয়।
- রজার ওয়াটার্স
চলচ্চিত্রের সাউন্ডট্র্যাকে কিছু সাধারণ ইন্ট্রুমেন্টাল জ্যাম রয়েছে। "দ্য নাইল সং", যা পিংক ফ্লয়েডের চরিত্রের বাইরে, কিছুটা স্টুগেজের মত হ্যাবি রক ধাঁচে নির্মিত। বঙ্গোজ বৈশিষ্টায়িত গীতিধর্মী গান "সিম্বালাইন", যেটি রজার ওয়াটার্স রচনা করলেও ডেভিড গিলমোর কর্তৃক পরিবেশিত হয়েছিল। চলচ্চিত্রের দৃশ্যে, এস্টেল যখন প্যারিসে তার অ্যাপার্টমেন্টে বিছানা থেকে নেমে আসে এবং মিউজিক প্লেয়ারে একটি রেকর্ড চালু করে কাপড় বদলাতে শুরু করে তখন সে গানটিকে "গ্রুভি!" বলে উল্লেখ করে।
সমালোচনামূলক অভ্যর্থনা
মুক্তির পর, মোর চলচ্চিত্রটি সমালোচকদের নিকট থেকে নেতিবাচক পর্যালোচনা অর্জন করে, এবং দর্শক ও চলচ্চিত্র বোদ্ধাদের বিতর্কিত পর্যালোচনার সম্মুখীন হয়েছিল, যারা মূলত চলচ্চিত্রে ড্রাগের ব্যবহার ও এর প্রভাব সম্পর্কে মন্তব্য করেছে। তবে পরবর্তী বছরগুলিতে, চলচ্চিত্রটি সমালোচকদের প্রশংসা পেয়েছে।, পর্যালোচনা সমষ্টিগত ওয়েবসাইট রটেন টম্যাটোসে চলচ্চিত্রটি ৯৫৫ রেটিংয়ের উপর ভিত্তি করে অনুমোদিত দর্শকদের ৬৯% রেটিং লাভ করেছে, যেখানে ৩.৬/৫ গড় রেটিং সহ ৪টি পর্যালোচনা রয়েছে। অ্যালোসিনে-তে, যা পর্যালোচনার জন্য ওজনদ্বার গড় রেটিং নির্ধারণ করে, চলচ্চিত্রটি ৩৬ জন সমালোচকদের উপর ভিত্তি করে ৩.৭ স্কোর লাভ করেছে। এছাড়াও অলমুভিতে দর্শকদের ভোটের ভিত্তিতে চলচ্চিত্রটি ৪/৫ রেটিং লাভ করেছে।
চলচ্চিত্রটির সামগ্রিক নকশা সম্পর্কে চলচ্চিত্র সমালোচক রজার ইবার্ট মন্তব্য করেছেন, "মোর দুটি হেনডনিস্টিক তরুণ-তরুণীর সম্পর্কে একটি অদ্ভুত, খামখেয়ালী চলচ্চিত্র, যারা মাদকাসক্তির মধ্য দিয়ে নিজেদের ধ্বংস করেছিল। আরো স্পষ্টতর ভাবে, এটি এক অদ্ভুত আমেরিকান তরুণীর সম্পর্কে যে তার জার্মান প্রেমিককে ধ্বংস করে এবং একই প্রক্রিয়ায় নিজেকেও ধ্বংস করে... চলচ্চিত্রের মূল বার্তাটি এমন যে: মৃত্যু আবশ্যিক, তবে এ কেমন উপায়।"
হোম মিডিয়া
২০০৫ সালের ৫ এপ্রিল, হোম ভিশন এন্টারটেনমেন্ট শাখার অধীনে দ্য ক্রাইটেরিয়ন কালেকশন কর্তৃক চলচ্চিত্রটি প্রকাশিত হয়েছিলো। একাধিক ডিভিডি সংস্করণের পাশাপাশি একক ডিস্ক সংস্করণ হিসেবে একটি ব্লু-রে ডিস্ক ব্রিটিশ ফিল্ম ইনস্টিটিউট থেকে ২০১১ সালের ১৯ সেপ্টেম্বর মুক্তি পায়।
তথ্যসূত্র
গ্রন্থতালিকা
ব্লুস্কাই সোশ্যাল
ব্লুস্কাই হল একটি বিকেন্দ্রীভূত সামাজিক নেটওয়ার্ক প্রোটোকল, এবং তার সাথে জড়িত সামাজিক নেটওয়ার্কিং পরিষেবা বিকাশের একটি উদ্যোগ।
মূলত টুইটার, ইনকর্পোরেটেড একে তৈরি করেছিল, এটি ২০২১ সালে তারা প্রথম কর্মচারী নিয়োগ করেছিল এবং একই বছর একটি স্বাধীন পাবলিক বেনিফিট কোম্পানি হিসাবে অন্তর্ভুক্ত হয়েছিল। জে গ্রেবার বর্তমানে কোম্পানির সিইও হিসেবে কাজ করছেন, আর টুইটারের সহ-প্রতিষ্ঠাতা জ্যাক ডরসি এর পরিচালনা পর্ষদে আছেন।
এটি বর্তমানে নিজস্ব সামাজিক নেটওয়ার্ক পরিচালনা করে, ব্লুস্কাই সোশ্যাল, যা একটি ওয়েব ব্রাউজার বা আইওএস এবং অ্যান্ড্রয়েড এর জন্য একটি অ্যাপের মাধ্যমে ব্যবহার করা যায়। পরিষেবাটি বর্তমানে কেবল আমন্ত্রণ-মাত্র বেটাতে রয়েছে, যদিও কোম্পানিটি খুব শিঘ্রই একে সাধারণ জনগণের জন্য খোলার পরিকল্পনা করেছে। পরিষেবাটিকে “টুইটারের মতো” হিসাবে বর্ণনা করা হয়েছে।
পরিষেবা ইতিহাস
ব্লুস্কাই-কে ২০২১ সালে একটি বিকেন্দ্রীভূত সামাজিক নেটওয়ার্ক প্রোটোকল বিকাশের একটি উদ্যোগ হিসাবে বর্ণনা করা হয়েছিল, যেখানে একাধিক সামাজিক নেটওয়ার্ক, যার প্রতিটির নিজস্ব কিউরেশন এবং মডারেশন ব্যবস্থা রয়েছে, একটি ওপেন স্ট্যান্ডার্ডের মাধ্যমে অন্যান্য সামাজিক নেটওয়ার্কগুলির সাথে যোগাযোগ করবে। প্রোটোকল ব্যবহার করে প্রতিটি সামাজিক নেটওয়ার্ককে একটি “অ্যাপ্লিকেশন” বলা হবে। ২০২৩ সাল পর্যন্ত, ব্লুস্কাই সোশ্যাল নামে নিজস্ব অফিসিয়াল নেটওয়ার্ক পরিচালনা করে, এটির সার্ভার এবং ক্লায়েন্ট অ্যাপগুলোর জন্য মালিকানাধীন সফ্টওয়্যার দ্বারা পরিচালিত একটি কেন্দ্রীভূত পরিষেবা, যেখানে প্রোটোকল বাস্তবায়নের অংশ MIT লাইসেন্সের অধীনে প্রকাশিত হয়েছে। প্রোটোকল বা পরিষেবা ২০২২ সালে ব্লকচেইন প্রযুক্তি ব্যবহার করার দাবি করেনি
প্ল্যাটফর্মের পোস্টগুলিকে ‘স্কিট’ (‘আকাশ’ এবং ‘টুইট’ -এর পোর্টম্যানটিউ হিসাবে) হিসাবে ডাকা শুরু করেছে কিছু ব্যবহারকারী, যদিও সিইও জে গ্র্যাবার ব্যবহারকারীদের কাছে অনুরোধ করেছেন এমন না বলার জন্য।
প্রতিষ্ঠানের ইতিহাস
টুইটারের তৎকালীন সিইও জ্যাক ডরসি টুইটারে ২০১৯ সালে ব্লুস্কাই উদ্যোগের কথা প্রথম ঘোষণা করেছিলেন। কোম্পানির চিফ টেকনোলজি অফিসার (এবং পরে সিইও) পরাগ আগরওয়াল এর ম্যানেজার ছিলেন, ২০২০ সালের প্রথম দিকে প্রাথমিক ওয়ার্কিং গ্রুপের সদস্যদের আমন্ত্রণ জানিয়েছিলেন। বিদ্যমান বিকেন্দ্রীভূত নেটওয়ার্ক মাস্টোডন এবং অ্যাক্টিভিটিপাব- এর প্রতিনিধিদের সাথে গ্রুপটি প্রসারিত হয়েছে। গ্রুপটি এলিমেন্ট চ্যাট সফটওয়্যারের মাধ্যমে সমন্বয় করে। টুইটার বিকেন্দ্রীভূত সামাজিক নেটওয়ার্ক ল্যান্ডস্কেপের একটি প্রযুক্তিগত পর্যালোচনা রচনা করার জন্য হ্যাপেনিং বিকেন্দ্রীভূত সামাজিক নেটওয়ার্কের জে গ্র্যাবারকে কমিশন দিয়েছে। তাকে ২০২১ সালের আগস্টে ব্লুস্কির নেতৃত্বে নিয়োগ করা হয়েছিল ব্লুস্কাই আনুষ্ঠানিকভাবে টুইটার থেকে পৃথক একটি পাবলিক বেনিফিট এলএলসি  হিসাবে ২০২১ সালের শেষের দিকে অন্তর্ভুক্ত হয়।